วัดใจ “สิทธิชัย” ลาออกซีอีโอ IFEC บริษัทแจงยังไม่ได้รับหนังสือฯ!
IFEC ยืนยัน “สิทธิชัย พรทรัพย์อนันต์” ยังไม่ได้ยื่นหนังสือลาออก เผยไม่ได้เป็นผู้ให้ข่าว
2 ธ.ค. 2559

ผู้สื่อข่าวรายงานว่า จากกรณีที่มีกระแสข่าวเรื่อง “นายสิทธิชัย พรทรัพย์อนันต์ ประธานเจ้าหน้าที่บริหารบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ได้ดำเนินการยื่นเอกสารการลาออกจากตำแหน่งประธานเจ้าหน้าที่บริหาร หรือ “ซีอีโอ” ให้กับทางบริษัทแล้ว โดยมีผลนับตั้งแต่วันที่ 1 ธ.ค.เป็นต้นไป” นั้น
ล่าสุด ทาง IFEC ได้ออกมาชี้แจงตามที่ตลาดหลักทรัพย์แห่งประเทศไทยขอความร่วมมือให้ชี้แจงข้อเท็จจริง โดยระบุว่า บริษัทยังมิได้รับแจ้ง หรือ รับหนังสือการขอลาออกจากตำแหน่งประธานเจ้าหน้าที่บริหารของ นายสิทธิชัย พรทรัพย์อนันต์ แต่ประการใด กอปรกับ มิได้เป็นผู้ให้ข่าวดังกล่าวและหากมีความคืบหน้าประการใด จักแจ้งให้ทราบต่อไป